**Z Á P I S N I C A**

**zo zasadnutia komisie sociálnej, zdravotnej a bytovej pri MsZ**

**v Šamoríne dňa 13.04.2021**

**Prítomní:** Edit Bauer, Renáta Varga, Angela Jáger, Anna Bodó, Adél Mezei, Ildikó Bodó, Csaba Hideghéthy, Ladislav Sipos, Annamária Lakatos

Predsedníčka komisie po privítaní všetkých prítomných otvorila rokovanie s nasledovným programom:

1. Prerokovanie navrhovanej zmeny VZN o poskytovaní sociálnych služieb, o spôsobe a výške úhrad za tieto služby
2. Informovanie členov komisie o aktuálnej situácii v oblasti mestských bytov
3. Rôzne

**K bodu 1)**

Po prerokovaní návrhu zmeny VZN o poskytovaní sociálnych služieb, o spôsobe a výške úhrad za tieto služby týkajúcej sa hlavne pripravovaného zariadenia opatrovateľskej služby, členovia komisie odporučili návrh predložiť na schválenie mestskému zastupiteľstvu mesta Šamorín. Mesto plánuje sprístupniť občanom služby zariadenia v roku 2021 v areáli Domova seniorov Ambrózia Idősek otthona.

**K bodu 2)**

Členovia komisie boli informovaní o stave obsadenosti mestských nájomných bytov a boli im predložené aktuálne žiadosti o pridelenie nájomného bytu. Po oboznámení sa s ich obsahom pristúpili k losovaniu a odporučili prideliť byt žiadateľovi pod číslom spisu č. 1073/2021.

**K bodu 3)**

Členovia komisie sa zhodli o potrebe aktualizácie obsahu VZN o jednorazovej dávky v hmotnej núdzi, finančnej pomoci a príspevkov občanom mesta. Zmeny by sa mali týkať hlavne vianočnej jednorazovej pomoci a stravovania dôchodcov.

Nakoľko neboli predložené ďalšie otázky na prerokovanie, predsedníčka poďakovala prítomným za účasť a rokovanie ukončila.

Ing. Edit Bauer

predsedníčka komisie

Zapísala: Annamária Lakatos